കനത്ത മഴ ദുരന്ത സാധ്യതയുള്ള പ്രദേശങ്ങളില് എമര്ജന്സി കിറ്റ് തയ്യാറാക്കി വയ്ക്കണമെന്ന് ജില്ലാ കലക്ടര് കോഴിക്കോട്: കനത്ത മഴ തുടരുന്ന കോഴിക്കോട് ജില്ലയിലെ ദുരന്ത സാധ്യതകളുള്ള പ്രദേശങ്ങളിലെ ജനങ്ങള് ജാഗ്രതപാലിക്കണമെന്ന് ജില്ലാ കലക്ടര്. ഉരുള്പൊട്ടല് സാധ്യതയുള്ള പ്രദേശങ്ങളിലും പുഴയോരങ്ങളിലും താമസിക്കുന്നവര് എമര്ജന്സി കിറ്റ് തയ്യാറാക്കി വയ്ക്കണം. മാറിത്താമസിക്കേണ്ട സാഹചര്യം വരികയാണെങ്കില് അധികൃതര് നിര്ദേശിക്കുന്ന സുരക്ഷിത സ്ഥാനത്തേക്ക് മാറാന് എല്ലാവരും തയ്യാറാകണം. എമര്ജന്സി കിറ്റില് സൂക്ഷിക്കേണ്ട അവശ്യ വസ്തുക്കള് ഇവയൊക്കെയാണ്: ബെഡ്ഷീറ്റ് മാസ്ക് സാനിറ്റൈസര് ടോര്ച്ച് 1 ലിറ്റര് വെള്ളംഒരാള്ക്ക് ORS പാക്കറ്റ് പ്രമേഹം, രക്ത സമ്മര്ദ്ദം, ഹൃദരോഗം തുടങ്ങിയവക്കുള്ള ദിവസേന കഴിക്കുന്ന മരുന്നുകള് മുറിവിന് പുരട്ടാവുന്ന മരുന്ന് ഒരു ചെറിയ കുപ്പി ആന്റി സെപ്ടിക് ലോഷന് ബിസ്കറ്റ്, റസ്ക്, ഉണക്കമുന്തിരി, നിലക്കടല പോലെയുള്ള ലഘുഭക്ഷണ പദാര്ത്ഥങ്ങള് ചെറിയ ഒരു കത്തി, ബ്ലേഡ് 10 ക്ലോറിന് ടാബ്ലെറ്റ് ഒരു ബാറ്ററി ബാങ്ക് അല്ലെങ്കില് ടോര്ച്ചില് ഇടാവുന്ന ബാറ്ററി ബാറ്ററിയും, കോള് പ്ലാനും ചാര്ജ് ചെയ്ത ഒരു സാധാരണ മൊബൈല് ഫോണ് ഭിന്നശേഷിക്കാര് ആണെങ്കില് അവര് ഉപയോഗിക്കുന്ന സഹായ ഉപകരണങ്ങള് അത്യാവശ്യം കുറച്ച് പണം, ATM പ്രധാനപ്പെട്ട രേഖകള് സര്ട്ടിഫിക്കറ്റുകള്, ആഭരണങ്ങള് പോലെ വിലപിടിപ്പുള്ള സാധനങ്ങള് തുടങ്ങിയവ പ്ലാസ്റ്റിക് ബാഗുകളില് എളുപ്പം എടുക്കാന് പറ്റുന്ന രീതിയില് വീട്ടില് ഉയര്ന്ന സ്ഥലത്തു സൂക്ഷിക്കുക. എമെര്ജന്സി കിറ്റ് തയ്യാറാക്കി വെച്ച് അത് വീട്ടില് എല്ലാവര്ക്കും എടുക്കാന് പറ്റുന്ന തരത്തില് സുരക്ഷിതമായ ഒരിടത്ത് വെക്കുകയും ചെയ്യണം. വീട്ടിലെ സ്ത്രീകളും കുട്ടികളും മുതിര്ന്നവരുമുള്പ്പെടെ എല്ലാവരോടും ഈ വിവരം അറിയിക്കണം. അടിയന്തര സാഹചര്യത്തില് ആരെയും കാത്ത് നില്ക്കാതെ എമര്ജന്സി കിറ്റുമായി സുരക്ഷിത ഇടത്തേക്ക് മാറാന് കഴിയുന്ന തരത്തിലേക്ക് വീട്ടിലുള്ള എല്ലാവരെയും പ്രാപ്തരാക്കുകണമെന്നും അറിയിപ്പില് വ്യക്തമാക്കി.